**210226**

**Дж. С. Пенни**

***«Қайта тірілу мен шынайы өмір — Менмін. Маған сенетін адам өлсе де, шынайы өмір сүретін болады. Осылай өмір сүріп, Маған сенген әрбір адам ешқашан да рухани өлмейді.»***

***(Жохан 11:25-26)***

1929 жылы АҚШ қор биржасы құлаған кезде, Дж.С. Пенни өз бойына ақылға сыйымсыз міндеттемелерды алды. Ол бұған қатты алаңдағаны соншалық, түнде ұйықтай алмады. Бірнеше түн бойы Пенни қобалжып, ақыры оны өлімнен қорқу сезімі баурап алды. Осы жағдайға байланысты, ол бұзаутаз деп аталатын ауруға шалдықты. Сөйтіп, ол ауруханаға жатқызылды. Дәрігерлер оған өте қатты, өткір ауырсынуды басу үшін ауруды басатын дәрілерді беретін.

Осы жағдайлардың барлығы, физикалық және психологиялық тұрғыдан ол үшін өте ауыр болды. Ол тіпті келесі күнге дейін өмір сүрмеймін деп сенді. Сондықтан, әйелі мен баласына қоштасу хатын жазды, өйткені, өлім -аурухананың дәлізінде оны күтіп тұрғанына сенімді болды.

Бірақ сол түні Пенни қайтыс болмайды. Келесі күні таңертең қорқыныштан қажыған Пенни аурухана дәліздерінен естіліп тұрған, бір топ адамның өлең айтқанын естіді. Әннің: «Тәңір Ие саған қамқор болады» деген сөздері дәліздер арқылы жаңғырып тұрды. Пенни әр сөзін мұқият тыңдады. Ән біткеннен кейін, Киелі Кітпаптан аяттар оқылып, содан кейін мінажат етілді.

Кенеттен ерекше бірдеңе болды. Пенни бұл туралы былай деді: «Мен бұны түсіндіре алмаймын. Мен мұны тек ғажайып деп атай аламын. Мені қараңғы жердің астынан - жылы, жарқын күн сәулесіне қарай көтергендей сезіндім. Мен Құдайдың құдіретін сездім... Сол күннен бастап мен барлық уайымнан арылдым».

Пеннидің өлім алдындағы қорқынышы кенеттен жоғалып кетті. Неліктен? Мұны Пенни де, басқалар да түсіндіре алмайды, бірақ өздерінің өмірлерін Иса Мәсіхке тапсырған сансыз адамдардың куәлігі бойынша, өлім алдындағы қорқынышты басып тастайтын табиғаттан тыс тыныштық пайда болады дейді.